BASES REGULADORAS DE SUBVENCIÓNS PARA A REHABILITACIÓN DE EDIFICIOS E VIVENDAS
ADMINISTRACIÓN LOCAL — Municipal — Vilagarcía de Arousa (Subvencións e axudas, 14/05/2020)

1. O obxecto destas bases é a convocatoria para a concesión das subvencións previstas no Plan Estatal de Vivenda 2018-2021 (BOE 61 de 10/03/2018) e na Resolución de 3 de agosto de 2018 publicada no DOG 156 de 17/08/2018, modificada pola Resolución de 31 de maio de 2019 publicado no DOG 108 do 10/06/2019, coa finalidade desenvolver o programa de rexeneración e renovación urbana e rural recollidos nos convenios asinados en data 26/10/2018 entre o Ministerio de Fomento, a Xunta de Galicia e o Concello de Vilagarcía, e máis nas addendas que se poidan asinar posteriormente dentro dos seus ámbitos de aplicación.2. Estas subvencións están destinadas a cubrir parte dos gastos da execución das obras ou traballos de mantemento e intervención nas vivendas unifamiliares e nos edificios, mesmo no interior das vivendas, instalacións fixas, equipamento propio e elementos comúns, co fin de os adecuar aos estándares previstos pola normativa vixente; así como as actuacións previstas nos artigos 36 e 43 do RD 106/2018.3. As subvencións concederanse polo procedemento de concorrencia non competitiva a través de convocatoria pública, seguindo a orde en que se vaia presentando a documentación completa, ata esgotar o número de actuacións e/ou o crédito dispoñible previsto nos respectivos convenios asinados. No caso de que na data límite de presentación de solicitudes, non se tiver esgotado o orzamento dispoñible e o número de actuacións para algunha das ARI declaradas (ARRU consonte a nova denominación), poderá redistribuírse o crédito para destinalo ás outras áreas declaradas que resultaren deficitarias, previo acordo da Xunta de Goberno Local e autorización da Consellería de Vivenda.4. A concesión destas axudas estará en todo caso condicionada á existencia de crédito orzamentario, ás resolucións ditadas polos responsables do Ministerio de Fomento e/ou da Xunta de Galicia para a aplicación do programa de rexeneración e renovación urbana e rural en Galicia, e á aceptación da documentación xustificativa por parte do Concello de Vilagarcía. Poderanse solicitar axudas para a rehabilitación de vivendas unifamiliares e edificios de uso residencial incluídos nas Areas de Rehabilitación declaradas no Concello de Vilagarcía, tales como o Núcleo de Carril, o Núcleo de Vilaxoán, e o Casco Vello de Vilagarcía consonte as delimitacións aprobadas e actualmente en vigor. Serán beneficiarios das axudas os solicitantes que asuman a responsabilidade da execución das actuacións obxecto de subvención que poderán ser: Cando a execución da actuación corresponda a varios beneficiarios, a axuda distribuirase en proporción ao custo asumido por cada un. As persoas e as entidades beneficiarias das axudas deberán cumprir os requisitos establecidos no artigo 7.2 do RD 106/2018, do 9 de marzo e do 16 da Resolución do 3 de agosto 2018 do Instituto Galego de Vivenda e Solo. Así mesmo, poderán ser beneficiarios das axudas do programa de rexeneración e renovación urbana e rural, aqueles que se atopen incluídos nalgún dos supostos establecidos nos apartados 1 e 2 de artigo 50 do RD 106/2018. As persoas interesadas, ao formalizaren unha solicitude, sométense voluntariamente ao cumprimento das condicións destas bases de convocatoria así como aos demais requisitos que se establezan na normativa reguladora. Para ser beneficiarios/as da subvención, o inmoble para o cal se solicita axuda estará dentro dos ámbitos acordados nas presentes bases e terá un uso predominantemente residencial. As obras non poderán estar comezadas antes do 26 de outubro de 2018; data da sinatura dos Acordos da Comisión Bilateral entre o Ministerio de Fomento coa Comunidade Autónoma de Galicia, para as Areas de Rexeneración e Renovación Urbanas de Vilagarcía de Arousa Resolución. Os edificios e vivendas deberán ser visitados polos técnicos da Oficina de Rehabilitación e non se poderán subvencionar partidas de obra iniciadas con anterioridade á realización da visita ou sen datos fidedignos do estado previo ás obras. Non poderán obter a condición de beneficiario das subvencións reguladas nestas bases, as persoas ou entidades en que concorran as circunstancias previstas no artigo 10 da Lei 9/2007 de Subvencións de Galicia. Serán subvencionables as intervencións nas vivendas unifamiliares e nos edificios, mesmo no interior das vivendas e elementos comúns, co fin de adecualos aos estándares actuais e a normativa vixente así como as actuacións previstas nos artigos 36 e 43 do RD 106/2018. Con carácter xeral, serán subvencionables: Poderanse incluír os honorarios dos profesionais, o custo de redacción de proxectos, informes técnicos e certificados necesarios, sempre que todos eles estean debidamente xustificados. O orzamento protexible da actuación constitúe o custo total de todas as actuacións que se subvencionan segundo o previsto no artigo 51 do RD 106/2018, e non poderá superar os custos medios de mercado que a tales actuacións correspondan. O orzamento presentado incluirá os custos desagregados segundo os tipos de actuacións subvencionables establecidas no punto anterior destas bases. Non serán subvencionables as actuacións cun orzamento inferior a 500 euros. Tampouco serán subvencionables os impostos, taxas e tributos; os gastos financeiros, e todos aqueles conceptos das facturas que non se poidan facer corresponder, dun xeito inequívoco, cos considerados subvencionables. A contía máxima das axudas determinarase atendendo ao orzamento protexible da actuación e non poderá exceder do 40% do custo subvencionable a cargo do Ministerio de Fomento; e do 10% ata un máximo de 4.000 euros, a cargo da Xunta de Galicia (segundo o art.17 e 18 da Resolución do 3/08/2018, do Instituto Galego da Vivenda e Solo, modificada pola Resolución do 31 de maio de 2019 ). As contías máximas por parte do Ministerio de Fomento son as seguintes: Ata 12.000 euros por vivenda que se rehabilite para obras de mellora da eficiencia enerxética que supoñan unha redución da demanda anual global de calefacción e refrixeración de polo menos un 25% respecto da certificación enerxética previa ás ditas actuacións (segundo o artigos 51 e 36 do RD 106/2018). Ata 8.000 euros por vivenda para actuacións de conservación, da mellora na seguridade de utilización e da accesibilidade en vivendas, nos termos establecidos no artigo 43 do Real decreto 106/2018, do 9 de marzo, e para as actuacións de mantemento e intervención sinaladas no artigo 51.1. c) do citado Real Decreto. En caso de edificios de vivendas, adicionalmente poderán recibir ata 120 euros por cada metro cadrado de superficie construída de local comercial ou outros usos. A axuda básica poderá ser incrementada en 1.000 euros por vivenda e 10 euros máis por cada metro cadrado de superficie construída de uso comercial ou outros usos, para edificios e vivendas declarados Ben de Interese Cultural, catalogados ou que conten con protección integral no plan especial correspondente. Para poder computar a contía establecida por metro cadrado de uso comercial ou outros usos, será necesario que os locais afectados participen nos custos de execución da actuación. Nas vivendas nas que os ingresos da unidade de convivencia residente sexan inferiores a 3 veces o IPREM, a porcentaxe máxima da axuda sobre o investimento, poderá acadar o 75%, segundo o artigo 52 do RD 106/2018. Tamén se poderá chegar ata o 75% do custo das obras de mellora na accesibilidade nas vivendas con residentes disc apacitados ou maiores de 65 anos. A chégase a seguir un cadro resumen das axudas consonte o disposto na RESOLUCIÓN do 3 de agosto de 2018 do Instituto Galego de Vivenda e Solo modificada po RESOLUCIÓN do 31 de maio de 2019 polas que se regula o procedemento para a participación no Programa de fomento da rexeneración e renovación urbana e rural do Plan estatal de vivenda 2018–2021: O prazo de presentación de solicitudes será de 6 meses a partir da entrada en vigor das presentes Bases. De resultar orzamento sobrante o concello poderá acordar unha prórroga para presentación de novas solicitudes. O Concello de Vilagarcía ten o recoñecemento como entidade xestora do programa de fomento da rexeneración e renovación urbana e rural do Plan Estatal de Vivenda 2018-2021. A tramitación dos expedientes realizarase a través da Oficina Municipal de Rehabilitación que realizará de oficio cantas actuacións estime necesarias para a comprobación dos datos e formulación da proposta de resolución. O procedemento comeza coa presentación da solicitude e a documentación. Unha vez aportada a documentación completa, os técnicos da Oficina de Rehabilitación poderán realizar visitas de inspección para comprobar o estado inicial da edificación. Seguidamente a dirección da Oficina de Rehabilitación realizará unha proposta que se elevará á Xunta de Goberno Local para a súa aprobación. Tras esta aprobación elaborarase unha proposta de cualificación provisional que se remitirá á Área Provincial do IGVS de Pontevedra. Os expedientes tramitaranse por orde de presentación da documentación completa. No caso de que houbese máis solicitudes que número de actuacións previstas para unha Área de Rehabilitación, que cumpran con todas as condicións incluídas nestas bases, procederase a realizar unha listaxe de espera para poderen ser incluídos no caso de renuncia ou anulación dos inicialmente aceptados. A proposta de cualificación provisional conterá: a identificación da persoa beneficiaria, o tipo de actuación, o orzamento protexible e o prazo de execución, e irá acompañada dunha certificación municipal do cumprimento dos requisitos do Plan Estatal de Vivenda 2018-2021, referida tanto ás actuacións, aos edificios e vivendas como ás persoas beneficiarias. As xefaturas territoriais da Consellería de Medio Ambiente, Territorio e Vivenda (CMTV), logo das comprobacións que consideren oportunas, poderán outorgar a Cualificación Provisional das actuacións, requisito necesario para acadar o financiamento solicitado. Será causa de denegación da cualificación provisional, o feito de non se axustar ás determinacións do RD 106/2018 e á Resolución de 3/08/2018. A Dirección Xeral do IGVS procederá a comunicar ao Ministerio de Fomento a relación de cualificacións provisionais que resulten con financiamento para cada acordo específico. A competencia para resolver as cualificacións provisionais e definitivas corresponde á persoa titular da Xefatura Territorial da CMTV de Pontevedra. O IGVS remitirá ao Concello de Vilagarcía as cualificacións outorgadas, e o Concello de Vilagarcía, pola súa parte, enviará aos solicitantes as ditas cualificacións. As solicitudes que non cumpran os requisitos serán incluídas nunha proposta denegatoria das axudas e serán tamén comunicadas aos solicitantes. Ao remate das obras será necesario obter a cualificación definitiva das actuacións que se tramitará consonte o seguinte procedemento: A solicitude oficial deberase presentar, antes da data límite, acompañada da seguinte documentación: 1.- Relativa ao solicitante: 2.- Relativa ao inmoble e ás obras: O interesado, titular da subvención será responsable de comunicar calquera eventualidade que supoña unha modificación das condicións das condicións da subvención. Unha vez se rema ten as obras, e antes do día 15 de setembro de 2021 ou a data que resulte de eventuais prórrogas, deberase presentar a documentación para a tramitación da cualificación definitiva que se relaciona a seguir: Sen prexuízo do establecido no artigo 52.3 do RD 106/2018, as subvencións deste programa serán compatibles con outras axudas públicas, sempre e cando o seu importe non supere o custo total da actuación concreta. As bases reguladoras para o desenvolvemento do programa de fomento da rexeneración e renovación urbana e rural do Plan Estatal de Vivenda 2018-2021, publicaranse no Boletín Oficial da Provincia de Pontevedra. As bases reguladoras, a convocatoria e os modelos normalizados para a presentación de solicitudes, facilitaranse na Oficina Municipal de Rehabilitación do Concello de Vilagarcía. A presentación da solicitude implica a aceptación destas bases reguladoras, o consentimento ao órgano xestor para recadar as certificacións que pode emitir o Concello de Vilagarcía, e as autorizacións para que o IGVS solicite as certificacións que deban emitir os organismos competentes da Xunta de Galicia ou do Ministerio correspondente. De conformidade co artigo 13.4º da Lei 4/2006, do 30 de xuño, de transparencia e de boas prácticas na Administración pública galega, o Concello de Vilagarcía poderá publicar na súa páxina web oficial a relación dos beneficiarios e o importe das subvencións concedidas. Os datos dos solicitantes ou dos seus representantes serán incorporados aos ficheiros municipais. A finalidade da súa recolla é a instrución do procedemento para a concesión das subvencións obxecto das presentes bases reguladoras. Os referidos datos serán tratados e protexidos de acordo co previsto na Lei 15/1999, do 13 de decembro, de Protección de Datos de Carácter Persoal. O/A beneficiario/a poderá exercer os dereitos de acceso, rectificación, cancelación e oposición ante o Concello de Vilagarcía. O incumprimento de calquera das obrigas, requisitos, condicións e demais circunstancias que produciron o seu outorgamento, a insuficiente xustificación do proxecto, así como a obtención concorrente doutras axudas incompatibles, dará lugar á perda do dereito ao cobro da subvención, á redución da contía da mesma ou ó reintegro de cantidades percibidas máis os correspondentes xuros de demora dende o momento do seu pagamento, sen menoscabo das sancións que resulten esixibles. O beneficiario poderá renunciar voluntariamente á subvención nas condicións que establece a normativa legal de aplicación. Contra as resolucións que diten as xefaturas territoriais da CMTV, poderase interpor recurso de alzada ante a persoa titular da consellería competente en materia de vivenda, no prazo dun mes contado a partir do día seguinte ao da súa notificación. A concesión destas axudas rexerase: pola Lei 38/2003 do 17 de novembro, “General de Subvenciones del Estado”; o RD 887/2006, do 21 de xuño, polo que se aprobou o “Reglamento de la Ley General de Subvenciones del Estado”; a lexislación básica do Estado en materia de réxime local; a Lei 9/2007, do 13 de xuño de Subvencións de Galicia; e o Decreto 11/2009 polo que se aproba o Regulamento da Lei 9/2007 de subvencións de Galicia. Ademais da lexislación anterior, e en todo o que non for descrito nas presentes bases, seranlle de aplicación as seguintes disposicións: As subvencións incluídas nesta convocatoria financiaranse, de conformidade cos acordos da comisión bilateral relativos ás Áreas de rexeneración e renovación urbana do Concello de data 26/10/2018, con cargo ás asignacións orzamentarias dos orzamentos da anualidade 2018 do Ministerio de Fomento e da Xunta de Galicia, coa seguinte desagregación por áreas: As presentes Bases entrarán en vigor o día seguinte ao da súa publicación no Boletín Oficial da Provincia de Pontevedra e terán vixencia ata o 31 de decembro de 2021, de non existir disposición que modifique ou amplíe esta data. Vilagarcía, a 27 abril de 2020 (sinatura electrónica). O alcalde Alberto Varela Paz